[[File:Lucas Cranach d.Ä. - Martin Luther, 1528 (Veste Coburg).jpg|thumb|upright=0.7|[[Martin Luther]] (1483–1546) initiated the [[Protestant Reformation]].]]
എഡി 800 ൽ ഫ്രാങ്കുകളുടെ രാജാവായിരുന്ന മഹാനായ [[Charlemagne |ഷാർലെമെയിൻ]] ചക്രവർത്തിയാകുകയും [[Carolingian Empire|കരോലിന്ഗിയൻ സാമ്രാജ്യം]] സ്ഥാപിക്കുകയും ചെയ്തു. പിന്നീട് 843 ൽ അത് അവകാശികൾക്ക് വിഭജിക്കപ്പെട്ടു. അതിലെ കിഴക്കൻ ഭാഗമാണ് പിന്നീട് വിശുദ്ധ റോമാ സാമ്രാജ്യമായി നിലനിന്നത്. ഏതാണ്ട് 900 വർഷത്തോളം ജർമനിയുടെ ചരിത്രം [[Holy Roman Empire|വിശുദ്ധ റോമൻ സാമ്രാജ്യത്തിന്റെ]] ചരിത്രവുമായി കൂടിപിണഞ്ഞാണ് കിടന്നത്. വിശുദ്ധ റോമാ സാമ്രാജ്യത്തിന്റെ അതിരുകൾ [[Eider River|ഐദെർ നദി]] മുതൽ [[Mediterranean|മെഡിറ്ററേനിയൻ]] തീരം വരെ വ്യാപിച്ചു കിടന്നു.

[[Ottonian|ഓട്ടോണിയൻ]] ഭരണാധികാരികൾ (919-1024) പല ജർമ്മൻ ഡച്ചികളെ ഒന്നിപ്പിക്കുകയും അങ്ങനെ ജർമ്മൻ രാജാവായ മഹാനായ ഓട്ടോ ([[ഓട്ടോ I]]) 962 ൽ വിശുദ്ധ റോമാ സാമ്രാജ്യത്തിൻറെ ചക്രവർത്തിയായി തിരഞ്ഞെടുക്കപ്പെടുകയും ചെയ്തു. 996-ൽ [[ഓട്ടോ III]] ബന്ധുവായ [[ഗ്രിഗറി V]] നെ ആദ്യ ജർമൻ പോപ്പായി നിയമിച്ചു. അവകാശികൾ ഇല്ലാതെ ഓട്ടോനിയൻ രാജവംശം അവസാനിച്ച ശേഷം [[സാലിയൻ]] രാജവംശം (1024-1125) വിശുദ്ധ റോമൻ ചക്രവർത്തിമാരായി തിരഞ്ഞെടുക്കപ്പെട്ടു. ഉത്തര ഇറ്റലിയെയും [[ബർഗണ്ടി|ബർഗണ്ടിയെയും]] അവർ ആഗിരണം ചെയ്തു.

12 ആം നൂറ്റാണ്ടിൽ, [[ഹോഹെൻസ്റ്റൗഫെൻ]] ഭരണത്തിന്റെ (1138-1254) കീഴിൽ ജർമൻ രാജകുമാരന്മാർ തങ്ങളുടെ സ്വാധീനം സ്ലാവുകൾ ഭരിച്ചിരുന്ന കിഴക്ക് തെക്ക് ഭാഗങ്ങളിലേക്ക് വ്യാപിപ്പിക്കുകയും അവിടത്തെ കുടിയേറ്റങ്ങളെ പ്രൊഹൽസാഹിപ്പിക്കുകയും ചെയ്തു. ഇതിനെ [[കിഴക്കൻ കുടിയേറ്റ പ്രസ്ഥാനം]] (Ostsiedlung) എന്ന് വിളിക്കുന്നു.കൂടുതലായും വടക്കൻ ജർമ്മനിയിലെ നഗരങ്ങൾ ഉൾപ്പെടുന്ന [[ഹാൻസെറ്റിക് ലീഗ്|ഹാൻസെറ്റിക് ലീഗിലെ]] അംഗങ്ങൾ ഈ വ്യാപാര വികാസങ്ങളിൽ അഭിവൃദ്ധി പ്രാപിച്ചു. തെക്കൻ ജർമ്മനിയിൽ ഏതാണ്ടതേ പ്രവർത്തനം നൽകിയത് [[ഗ്രേറ്റർ റാവെൻസ്ബർഗ് ട്രേഡ് കോർപ്പറേഷൻ]] ആയിരുന്നു. ചക്രവർത്തിയുടെ തിരഞ്ഞെടുപ്പ് ഏറ്റവും ശക്തരായ ഏഴ് പ്രധാനികളും ആർച്ബിഷപ്പുകളും അടങ്ങുന്ന [[പ്രഭു വോട്ടർ|പ്രഭു വോട്ടർമാരിൽ]] ക്രോഡീകരിച്ചും അടിസ്ഥാന ഭരണഘടനയെ ഉൾക്കൊള്ളിച്ചുക്കൊണ്ടും [[ചാൾസ് IV]] 1356 ൽ [[ഗോൾഡൻ ബുൾ]] പുറത്തിറക്കുകയുണ്ടായി.

1315 ലെ [[മഹാക്ഷാമം|മഹാക്ഷാമത്തെയും]] 1348-50 കളിലെ [[പ്ലേഗ്|പ്ലേഗിനെയും]] തുടർന്ന് 14ആം നൂറ്റാണ്ടിന്റെ പകുതിയോടു കൂടി ജനസംഖ്യ കുറയുകയുണ്ടായി. കുറവുണ്ടായിട്ടും ജർമ്മനിയിലെ കലാകാരന്മാരും എഞ്ചിനീയർമാരും ശാസ്ത്രഞ്ജരും അക്കാലത്തു [[വെനിസ്]], [[ഫ്ലോറൻസ്]], [[ജെനോവ]]തുടങ്ങിയ ഇറ്റാലിയൻ വ്യാപാര നഗരങ്ങളിൽ അവിടത്തെ കലാകാരന്മാരും രൂപകല്പ്പകരും വികസിപ്പിച്ചെടുത്തതിന് സമാനമായ വിദ്യകൾ വികസിപ്പിച്ചെടുക്കുകയുണ്ടായി. ജർമ്മൻ സംസ്ഥാനങ്ങളിലെ കലാ-സാംസ്കാരിക കേന്ദ്രങ്ങൾ [[ഹാൻസ് ഹോൾബൈൻ]], അദ്ദേഹത്തിന്റെ മകനായ [[ആൽബ്രെച്റ്റ് ഡ്യുറർ]] തുടങ്ങിയ ഓഗ്സ്ബെർഗ് ചിത്രകാരന്മാരെ സംഭാവന ചെയ്തു.[[നവോത്ഥാനപ്രസ്ഥാനം|നവോത്ഥാനപ്രസ്ഥാനത്തിനും]] [[നവീകരണം|നവീകരണത്തിനും]] [[ബോധവത്കരണ കാലഘട്ടം|ബോധവത്കരണ കാലഘട്ടത്തിനും]] [[ശാസ്ത്രീയ വിപ്ലവം|ശാസ്ത്രീയ വിപ്ലവത്തിനും]] പിറകിൽ ചുക്കാൻ പിടിക്കുകയും ജ്ഞാനാധിഷ്ട്ടിത സമ്പദ് വ്യവസ്ഥക്ക് അടിത്തറ പാകുകയും ചെയ്ത [[അച്ചടിയന്ത്രം]] [[ജോഹന്നാസ് ഗുട്ടൻബർഗ്]] യൂറോപ്പിന് പരിചയപ്പെടുത്തി കൊടുത്തു.

[[File:Holy Roman Empire 1648.svg|thumb|left|The [[Holy Roman Empire]] in 1648, after the [[Peace of Westphalia]] which ended the [[Thirty Years' War]]]]
1517ൽ [[വിട്ടൻബർഗ്|വിട്ടൻബർഗിലെ]] സന്ന്യാസി ആയിരുന്ന [[മാർട്ടിൻ ലൂഥർ]] [[തൊണ്ണൂറ്റഞ്ചു വാദങ്ങൾ]] പ്രസിദ്ധീകരിക്കുകയും റോമൻ കത്തോലിക്കാ സഭയെ വെല്ലുവിളിച്ചുകൊണ്ട് [[പ്രൊട്ടസ്റ്റൻറ് നവീകരണം|പ്രൊട്ടസ്റ്റൻറ് നവീകരണത്തിന്]] തുടക്കം കുറിക്കുകയും ചെയ്തു. 1555ൽ [[ലൂതെറിനിസം]] [[കത്തോലിക്കാ വിശ്വാസങ്ങൾ|കത്തോലിക്കാ വിശ്വാസങ്ങൾക്കുള്ള]] ഒരു അംഗീകൃത ബദൽ ആണെന്ന് പ്രഖ്യാപിച്ചുകൊണ്ട് [[ഓഗ്സ്ബെർഗ് സമാധാനകരാർ]] പുറത്തിറക്കി. എന്നാൽ പ്രഭുവിന്റെ വിശ്വാസം [[ക്യുയിയസ് റെജിയോ]], എന്നതിനെ അടിസ്ഥാനമാക്കിയാവണം എന്നും ആ കരാർ വിധിക്കുകയുണ്ടായി. മറ്റു മതവിശ്വാസങ്ങളെ അഭിമുഖീകരിക്കുന്നതിൽ പ്രസ്തുത കരാർ പരാജയപ്പെടുകയാണുണ്ടായത്. [[കൊളോൺ യുദ്ധം]] തൊട്ടു [[മുപ്പതു വർഷത്തെ യുദ്ധം|മുപ്പതു വർഷത്തെ യുദ്ധത്തിന്റെ]] (1618–1648) അന്ത്യം വരെയും മതസ്പർദ്ധ ജർമ്മൻ ഭൂമിയെ നശിപ്പിക്കുകയാണ് ചെയ്തത്. ഇത് ജർമ്മൻ സംസ്ഥാനങ്ങളിലെ ജനസംഖ്യ 30 ശതമാനം, ചിലയിടങ്ങളിൽ 80 ശതമാനം വരേയ്ക്കും, കുറയ്ക്കുകയുണ്ടായി.ഒടുവിൽ [[ വെസ്റ്റ്ഫാലിയ സമാധാനകരാർ]] ജർമ്മൻ സംസ്ഥാനങ്ങൾ തമ്മിലുള്ള മതയുദ്ധങ്ങൾ അവസാനിപ്പിച്ചു. 1648 നു ശേഷം ജർമ്മൻ അധികാരികൾക്ക് റോമൻ കത്തോലിക്കാ വിശ്വാസമോ ലുത്തെറിയനിസമോ നവീകരിച്ച വിശ്വാസമോ അവരുടെ ഔദ്യോകിക മതമായി തിരഞ്ഞെടുക്കാൻ സാധിച്ചു.

18 ആം നൂറ്റാണ്ടിൽ വിശുദ്ധ റോമൻ സാമ്രാജ്യം 1800 ഓളം പ്രദേശങ്ങളായി വിഭജിച്ചാണ് കിടന്നിരുന്നത്. ഏതാണ്ട് 1450-1555 കാലയളവിൽ നടന്ന [[സാമ്രാജ്യപരമായ മാറ്റങ്ങൾ |സാമ്രാജ്യപരമായ മാറ്റങ്ങളുടെ]] പരമ്പര ഒരു വിശദമായ നിയമവ്യവസ്ഥിതിക്കു തുടക്കം കുറിച്ചു. ഈ പുത്തൻ വ്യവസ്ഥിതി സാമ്രാജ്യ എസ്റ്റെറ്റുകൾ തുടങ്ങാനും അവയ്ക്കെല്ലാം പ്രാദേശിക സ്വയം ഭരണാവകാശം നൽകാനും വഴിവച്ചു. 1438 മുതൽ ചാൾസ് VI ൻറെ മരണം വരെയും [[ഹൌസ് ഓഫ് ഹാബ്സ്ബർഗ്|ഹൌസ് ഓഫ് ഹാബ്സ്ബർഗായിരുന്നു]] കിരീടം കയ്യടക്കി വച്ചിരുന്നത്. പിന്തുടര്ച്ചയിൽ ആണവകാശി ഇല്ലാത്തതിനാൽ അധികാരം ചക്രവർത്തിയുടെ കാര്യാലയത്തിനു തന്നെ ആകുമെന്ന് [[പ്രാഗ്മാടിക് ഉടമ്പടി]] പ്രകാരം തിരുമാനിക്കുകയുണ്ടായി. ഇത് തീർപ്പാക്കിയതു ഓസ്ട്രിയൻ യുദ്ധത്തോട് കൂടിയാണ്. [[ഐക്സ്-ലാ-ഉടമ്പടി]] പ്രകാരം മരിയ തെരേസയുടെ ഭർത്താവ് റോമൻ ചക്രവർത്തിയാവുകയും അവർ ചക്രവർത്തിനി ആയിരുന്നുകൊണ്ട് രാജ്യം ഭരിക്കുകയും ചെയ്തു. 1740 മുതൽ ഓസ്ട്രിയൻ ഹാബ്സ്ബർഗ് രാജ്യഭരണവും പേർഷ്യൻ രാജ്യവും കൂടി ജർമ്മൻ സംസ്ഥാനങ്ങളെ ഭരിക്കാൻ തുടങ്ങി. ഫ്രഞ്ച് വിപ്ലവത്തിൻറെ ഫലമായി മതേതര സ്വതന്ത്ര ഇംപീരിയൽ നഗരങ്ങൾ ഇവർ പിടിച്ചെടുത്തു. 1806 ൽ സാമ്രാജ്യത്വം അവസാനിക്കുകയും ജർമ്മൻ സംസ്ഥാനങ്ങൾ ഫ്രഞ്ച് സ്വാധീനത്തിൽ വീഴുകയും ചെയ്തു. 1815 വരെ ഫ്രാൻസ്, റഷ്യ,പേർഷ്യ ഹാബ്സ്ബർഗ് തുടങ്ങിയവർ ജർമ്മൻ പ്രദേശങ്ങൾ പിടിച്ചെടുക്കാൻ മത്സരിക്കുകയായിരുന്നു.

കിഴക്കൻ ജർമ്മനിയും പടിഞ്ഞാറൻ ജർമ്മനിയും
വിശുദ്ധ റോമാസാമ്രാജ്യം
ജർമ്മൻ ഐക്യതയും സാമ്രാജ്യവും
കാലാവസ്ഥ